PROTOKOL O POSTUPANJU U SLUČAJU NASILJA

MEĐU DJECOM I MLADIMA

Nasiljem među djecom i mladima smatra se osobito:

* Namjerno uzrokovani fizički napad u bilo kojem obliku (udaranje, guranje, gađanje, pljuvanje...), bez obzira je li kod napadnutog djeteta nastupila tjelesna potvrda
* Psihičko i emocionalno nasilje prouzročeno opetovanim ili trajnim negativnim postupcima (ogovaranje, ismijavanje, zastrašivanje, isključivanje iz skupine, širenje glasina, oduzimanje i/ili uništavanje stvari...) od strane jednog djeteta ili više djece

U slučaju nasilja ili dojave o nasilju među djecom u odgojno – obrazovnim ustanovama potrebno je :

**1.** odmah poduzeti sve mjere da se zaustavi i prekine aktualno nasilno postupanje prema djetetu, a u slučaju potrebe zatražiti pomoć drugih djelatnika odgojno – obrazovne ustanove ili po potrebi pozvati djelatnike policije.

**2.** ukoliko je dijete povrijeđeno u mjeri koja zahtjeva liječničku intervenciju ili pregled, odmah pozvati službu hitne pomoći ili osigurati pratnju djeteta do liječnika, te sačekati liječnikovu preporuku o daljnjem postupanju i dolazak djetetovih roditelja ili zakonskih zastupnika.

**3.** odmah po prijavljenom nasilju o tome obavijestiti roditelje djeteta ili zakonske zastupnike, te ih upoznati sa svim činjenicama i okolnostima koje je do tada doznala i izvijestiti ih o aktivnostima koje će se poduzeti.

**4.** po prijavi o nasilju odmah obaviti razgovor s djetetom koje je žrtva nasilja. Ovi razgovori s djetetom obavljaju se uvijek u nazočnosti nekog od stručnih djelatnika odgojno – obrazovne ustanove, a na način da se postupa posebno brižljivo, poštujući djetetovo dostojanstvo i pružajući mu potporu.

**5.** roditeljima ili zakonskim zastupnicima djeteta koje je žrtva vršnjačkog nasilja dati obavijest o mogućim oblicima savjetodavne i stručne pomoći djetetu u odgojno – obrazovnoj ustanovi i izvan nje, a s ciljem potpore i osnaživanja djeteta te prorade traumatskog doživljaja.

**6.** obaviti razgovor s drugom djecom ili odraslim osobama koje imaju spoznaju o učinjenom nasilju te utvrditi sve okolnosti vezane uz oblik, intenzitet, težinu i vremensko trajanje nasilja.

**7.** ukoliko se radi o osobito teškom obliku, intenzitetu ili dužem vremenskom trajanju nasilja, koje može izazvati traumu i kod druge djece, koja su svjedočila nasilju, savjetovati se s nadležnom stručnom osobom ili službom poradi pomoći djeci, svjedocima nasilja.

**8.** sto žurnije obaviti razgovor s djetetom koje je počinilo nasilje uz nazočnost stručne osobe, ukazati djetetu na neprihvatljivost i štetnost takvog ponašanja, te ga savjetovati i poticati na promjenu takvog ponašanja, a tijekom razgovora posebno obratiti pozornost iznosi li

dijete neke okolnosti koje bi ukazivale da je dijete žrtva zanemarivanja ili zlostavljanja u svojoj obitelji ili izvan nje, u kojem slučaju će se odmah obavijestiti centar za socijalnu

skrb, a po potrebi ili sumnji na počinjene kažnjive radnje izvijestiti policiju, a odgojno – obrazovna ustanova će poduzeti sve mjere za pomirenje djece i za stvaranje tolerantnog, prijateljskog ponašanja u odgojno – obrazovnoj ustanovi.

**9.** pozvati roditelje ili zakonske zastupnike djeteta koje je počinilo nasilje, upoznati ih sa događajem, kao i s neprihvatljivošću i štetnošću takvog ponašanja, savjetovati

ih s ciljem promjene takvog ponašanja djeteta, te ih pozvati na uključivanje u savjetodavnu ili stručnu pomoć unutar škole ili izvan nje. Izvijestiti roditelje o obvezi odgojno – obrazovne ustanove da slučaj prijavi nadležnom centru za socijalnu skrb, Uredu državne uprave ili policiji

**10.** o poduzetim aktivnostima, razgovorima, izjavama te svojim zapažanjima sačiniti službene bilješke, kao i voditi odgovarajuće evidencije zaštićenih podataka koje će se dostaviti na zahtjev drugim nadležnim tijelima.